আর ‘কোন’ কোষেরা রেটিনার মাঝ বারবর জায়গায় জড়ো হয়ে থাকে। বই পড়া কিংবা রঙিন দুনিয়া দেখার মতো কাজে সুতীক্ষ্ম অনুভূতির প্রয়োজন হয়। রেটিনায় প্রক্ষিপিত আলো থেকে এ ধরণের তীক্ষ্ম অনুভূতির বিস্তারিত তর্জমা করে ‘কোন’ কোষেরা। এরা আবার তিন রকমের হয়। লাল, সবুজ বা নীল রঙের আলোর প্রতি সংবেদনশীলতা অনুসারে এদের কর্মবিভাজন হয়। ‘কোন’ কোষের ত্রিদলীয় ঐক্যজোটের সেবায় আমরা বাস্তবতার একটা রঙিন অনুবাদ দেখি। অবশ্য সব প্রাণী আমাদের মতো ভাগ্যবান না। যেমন কুকুর সহ বেশিরভাগ স্তন্যপায়ী প্রাণীদের কেবল দুই ধরনের ‘কোন’ কোষ আছে। তারা নীল ও হলুদ রঙ আলাদা করতে পারলেও লাল-সবুজ আলাদা করে চিনতে পারে না।